title: Regolament ta’ Implimentazzjoni tal-Kummissjoni (UE) 2022/800 tat-20 ta’ Mejju 2022 li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet tal-approvazzjoni tas-sustanzi attivi żjut tal-paraffina CAS Nru 64742-46-7, Nru CAS 72623-86-0 u CAS Nru 97862-82-3 (Test b’rilevanza għaż-ŻEE)

text:
                  23.5.2022

                  MT

                  Il-Ġurnal Uffiċjali tal-Unjoni Ewropea

                  L 143/4

         REGOLAMENT TA’ IMPLIMENTAZZJONI TAL-KUMMISSJONI (UE) 2022/800
         tat-20 ta’ Mejju 2022
         li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet tal-approvazzjoni tas-sustanzi attivi żjut tal-paraffina CAS Nru 64742-46-7, Nru CAS 72623-86-0 u CAS Nru 97862-82-3
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2)(c) tiegħu,
         Billi:

                     (1)

                     Id-Direttiva tal-Kunsill 2009/116/KE (2) inkludiet iż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 bħala sustanzi attivi fl-Anness I tad-Direttiva tal-Kunsill 91/414/KEE (3).

                     (2)

                     Is-sustanzi attivi inklużi fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 (4).

                     (3)

                     L-approvazzjoni tas-sustanzi attivi taż-żjut tal-paraffina CAS Nru 64742-46-7, Nru CAS 72623-86-0 u Nru CAS 97862-82-3, kif stabbilit fil-Parti A tal-Anness tar-Regolament ta’ Implimentazzjoni (UE) Nru 540/2011, tippermetti l-użu tagħhom bħala insettiċida u akariċida biss.

                     (4)

                     F’konformità mal-Artikolu 7(1) tar-Regolament (KE) Nru 1107/2009, fit-30 ta’ Settembru 2014, Total Fluids ressaq applikazzjoni lill-Greċja, l-Istat Membru relatur, għal talba għal emenda għall-kundizzjonijiet tal-approvazzjoni taż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 sabiex jippermetti l-użu tagħhom bħala funġiċida. L-Istat Membru relatur sab li l-applikazzjoni kienet ammissibbli.

                     (5)

                     L-Istat Membru relatur ivvaluta l-użu l-ġdid taż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 li saret applikazzjoni għalih fl-2014 fir-rigward tal-effetti potenzjali fuq is-saħħa tal-bniedem u tal-annimali u l-ambjent f’konformità mal-Artikolu 4 tar-Regolament (KE) Nru 1107/2009, u ħejja abbozz ta’ rapport ta’ valutazzjoni li tressaq lill-Awtorità Ewropea dwar is-Sigurtà fl-Ikel (“l-Awtorità”) u lill-Kummissjoni fit-6 ta’ Frar 2018.

                     (6)

                     F’konformità mal-Artikolu 12(1) tar-Regolament (KE) Nru 1107/2009, l-Awtorità ċċirkolat ir-rapport ta’ valutazzjoni rivedut lill-applikant u lill-Istati Membri għall-kummenti u qegħditu għad-dispożizzjoni tal-pubbliku. F’konformità mal-Artikolu 12(3) tar-Regolament (KE) Nru 1107/2009, l-applikant intalab jibgħat informazzjoni addizzjonali.

                     (7)

                     Fit-23 ta’ Settembru 2021, l-Awtorità kkomunikat il-konklużjoni (5) tagħha lill-Kummissjoni dwar jekk l-użu ġdid taż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 jistax ikun mistenni li jissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009.

                     (8)

                     Fis-27 ta’ Jannar 2022, il-Kummissjoni ppreżentat addendum għar-rapport ta’ reviżjoni għaż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 u abbozz ta’ dan ir-Regolament lill-Kumitat Permanenti dwar il-Pjanti, l-Annimali, l-Ikel u l-Għalf.

                     (9)

                     Il-Kummissjoni stiednet lill-applikant biex iressaq kummenti dwar l-addendum għar-rapport ta’ reviżjoni, li ġew eżaminati bir-reqqa.

                     (10)

                     Dwar l-użu rappreżentattiv wieħed jew aktar ta’ mill-inqas prodott wieħed tal-protezzjoni tal-pjanti li fih iż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3, ġie stabbilit li, meta jintuża bħala fungiċida, il-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati. Għalhekk jixraq li jiġu emendati d-dispożizzjonijiet speċifiċi kif stipulati fl-approvazzjoni taż-żjut tal-paraffina CAS Nru 64742-46-7, CAS Nru 72623-86-0 u CAS Nru 97862-82-3 biex jinkludu l-użu bħala funġiċida flimkien mal-użi bħala insettiċida u akariċida.

                     (11)

                     Għalhekk jenħtieġ li r-Regolament ta’ Implimentazzjoni (UE) Nru 540/2011 jiġi emendat skont dan.

                     (12)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Emenda għar-Regolament ta’ Implimentazzjoni (UE) Nru 540/2011
            L-Anness tar-Regolament ta’ Implimentazzjoni (UE) Nru 540/2011 huwa emendat f’konformita mal-Anness ta’ dan ir-Regolament.

            Artikolu 2
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-20 ta’ Mejju 2022.

                  Għall-Kummissjoni

                  Il-President

               Ursula VON DER LEYEN

            (1)  ĠU L 309, 24.11.2009, p. 1.

            (2)  Id-Direttiva tal-Kunsill 2009/116/KE tal-25 ta’ Ġunju 2009 li temenda d-Direttiva 91/414/KEE biex jiġu inklużi ż-żjut tal-paraffin CAS Nru 64742-46-7, CAS Nru 72623-86-0 u CAS Nru 97862-82-3 bħala sustanzi attivi (ĠU L 237, 9.9.2009, p. 7).

            (3)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

            (4)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

            (5)  EFSA (Awtorità Ewropea dwar is-Sigurtà fl-Ikel), 2021.
         Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30); EFSA Journal 2021;19(10)6876doi: 10.2903/j.efsa.2021,6876.

            ANNESS
            Fil-Parti A tal-Anness għar-Regolament ta’ Implimentazzjoni (UE) Nru 540/2011, l-entrata mogħtija fil-kolonna “Dispożizzjonijiet speċifiċi” tar-ringiela 294, iż-żjut tal-paraffin CAS Nru 64742-46-7, CAS-Nru-72623-86-0 u CAS Nru 97862-82-3, hija sostitwita b’dan li ġej:

               “Parti A
               Jistgħu jiġu awtorizzati biss l-użi bħala insettiċida, akariċida u funġiċida.
               Parti B
               Għall-implimentazzjoni tal-prinċipji uniformi tal-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ reviżjoni dwar iż-żjut tal-paraffin CAS Nru 64742-46-7, CAS Nru 72623-86-0 u CAS Nru 97862-82-3, inkluż l-addendum tiegħu, u b’mod partikolari tal-Appendiċijiet I u II tiegħu.
               Il-kundizzjonijiet tal-użu, fejn rilevanti, għandhom jinkludu miżuri li jtaffu r-riskju.”


title: Regolament ta’ Implimentazzjoni tal-Kummissjoni (UE) 2022/801 tal-20 ta’ Mejju 2022 li jemenda r-Regolament ta’ Implimentazzjoni (UE) Nru 540/2011 biex tiġi aġġornata l-lista ta’ sustanzi attivi approvati jew li jitqiesu li ġew approvati skont ir-Regolament (KE) Nru 1107/2009 tal-Parlament Ewropew u tal-Kunsill (Test b’rilevanza għaż-ŻEE)

text:
                  23.5.2022

                  MT

                  Il-Ġurnal Uffiċjali tal-Unjoni Ewropea

                  L 143/7

         REGOLAMENT TA’ IMPLIMENTAZZJONI TAL-KUMMISSJONI (UE) 2022/801
         tal-20 ta’ Mejju 2022
         li jemenda r-Regolament ta’ Implimentazzjoni (UE) Nru 540/2011 biex tiġi aġġornata l-lista ta’ sustanzi attivi approvati jew li jitqiesu li ġew approvati skont ir-Regolament (KE) Nru 1107/2009 tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikulari l-Artikolu 78(2) tiegħu,
         Billi:

                     (1)

                     Il-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 (2) telenka s-sustanzi attivi, li inizjalment kienu inklużi fl-Anness I tad-Direttiva tal-Kunsill 91/414/KEE (3) u li jitqiesu li ġew approvati skont ir-Regolament (KE) Nru 1107/2009. Oriġinarjament elenkat 354 sustanza attiva.

                     (2)

                     Għal 68 mis-sustanzi attivi elenkati fil-Parti A tal-Anness tar-Regolament ta’ Implimentazzjoni (UE) Nru 540/2011, l-applikazzjonijiet għat-tiġdid ma ġewx sottomessi jew ġew sottomessi iżda mbagħad irtirati, bil-konsegwenza li l-perjodi ta’ approvazzjoni għal dawn is-sustanzi attivi skadew.

                     (3)

                     Il-Parti B tal-Anness tar-Regolament ta’ Implimentazzjoni (UE) Nru 540/2011 telenka s-sustanzi attivi approvati skont ir-Regolament (KE) Nru 1107/2009. Għal sebgħa minn dawk is-sustanzi attivi, l-applikazzjonijiet għat-tiġdid ma ġewx sottomessi tliet snin qabel l-iskadenza tal-approvazzjonijiet rispettivi tagħhom jew ġew sottomessi iżda mbagħad irtirati, bil-konsegwenza li l-perjodi ta’ approvazzjoni għal dawn is-sustanzi attivi skadew.

                     (4)

                     Jenħtieġ li dawk is-sustanzi kollha li ma għadhomx approvati jew li jitqiesu li ġew approvati wara l-iskadenza ta’ perjodu ta’ approvazzjoni elenkat għas-sustanzi kkonċernati fil-Parti A jew fil-Parti B tal-Anness tar-Regolament ta’ Implimentazzjoni (UE) Nru 540/2011 jitħassru mill-Partijiet A u B, rispettivament, tal-Anness tar-Regolament ta’ Implimentazzjoni (UE) Nru 540/2011 għal raġunijiet ta’ ċarezza u ta’ trasparenza.

                     (5)

                     Għalhekk jenħtieġ li r-Regolament ta’ Implimentazzjoni (UE) Nru 540/2011 jiġi emendat skont dan.

                     (6)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            L-Anness tar-Regolament ta’ Implimentazzjoni (UE) Nru 540/2011 huwa emendat f’konformita mal-Anness ta’ dan ir-Regolament.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta’ Mejju 2022.

                  Għall-Kummissjoni

                  Il-President

               Ursula VON DER LEYEN

            (1)  ĠU L 309, 24.11.2009, p. 1.

            (2)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

            (3)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

            ANNESS
            L-Anness tar-Regolament ta’ Implimentazzjoni (UE) Nru 540/2011 huwa emendat kif ġej:

                        1.

                        Fil-Parti A jitħassru l-entrati li ġejjin:

                                    (1)

                                    l-entrata 21, Ċiklanilid;

                                    (2)

                                    l-entrata 33, Ċinidon-etil;

                                    (3)

                                    l-entrata 43, Ethoxysulfuron;

                                    (4)

                                    l-entrata 45, Oxadiargyl;

                                    (5)

                                    l-entrata 49, Cyfluthrin;

                                    (6)

                                    l-entrata 56, Mecoprop;

                                    (7)

                                    l-entrata 72, Molinate;

                                    (8)

                                    l-entrata 87, Jossinil;

                                    (9)

                                    l-entrata 94, Imazosulfuron;

                                    (10)

                                    l-entrata 100, Tepraloxydim;

                                    (11)

                                    l-entrata 113, Maneb;

                                    (12)

                                    l-entrata 120, Warfarin;

                                    (13)

                                    l-entrata 121, Clothianidin;

                                    (14)

                                    l-entrata 140, Thiamethoxam;

                                    (15)

                                    l-entrata 143, Flusilazole;

                                    (16)

                                    l-entrata 144, Karbendażim;

                                    (17)

                                    l-entrata 151, Glufosinate;

                                    (18)

                                    l-entrata 157, Fipronil;

                                    (19)

                                    l-entrata 174, Diflubenzuron;

                                    (20)

                                    l-entrata 175, Imazakwin;

                                    (21)

                                    l-entrata 177, Oxadiazon;

                                    (22)

                                    l-entrata 184, Quinoclamine;

                                    (23)

                                    l-entrata 185, Chloridazon;

                                    (24)

                                    l-entrata 190, Fuberidazole;

                                    (25)

                                    l-entrata 192, Diuron;

                                    (26)

                                    l-entrata 196, Bacillus thuringiensis subsp. tenebrionis razza NB 176 (TM 141);

                                    (27)

                                    l-entrata 201, Phlebiopsis gigantean razez VRA 1985, VRA 1986, FOC PG B20/5, FOC PG SP log 6, FOC PG SP log 5, FOC PG BU 3, FOC PG BU 4, FOC PG97/1062/116/1.1, FOC PG B22/SP1287/3.1, FOC PG SH 1, FOC PG B22/SP1190/3.2;

                                    (28)

                                    l-entrata 205, Trichoderma polysporum razza IMI 206039;

                                    (29)

                                    l-entrata 211, Epoxiconazole;

                                    (30)

                                    l-entrata 212, Fenpropimorph;

                                    (31)

                                    l-entrata 214, Tralkoxydim;

                                    (32)

                                    l-entrata 216, Imidacloprid;

                                    (33)

                                    l-entrata 221, Aċetat tal-ammonju;

                                    (34)

                                    l-entrata 226, Benżoat tad-denatonju;

                                    (35)

                                    l-entrata 237, Ġebla tal-franka;

                                    (36)

                                    l-entrata 239, Residwu tal-estrazzjoni tat-trab tal-bżar (PDER);

                                    (37)

                                    l-entrata 245, 1,4-diamminobutan (putressin);

                                    (38)

                                    l-entrata 252, Estratt mill-alka tal-baħar (magħruf qabel bħala estratt mill-alka tal-baħar u ħaxix tal-baħar);

                                    (39)

                                    l-entrata 253, Silikat tal-aluminju tas-sodju;

                                    (40)

                                    l-entrata 254, Ipoklorit tas-sodju;

                                    (41)

                                    l-entrata 256, Idroklorur tat-trimetilamin;

                                    (42)

                                    l-entrata 261, Calcium phosphide;

                                    (43)

                                    l-entrata 269, Triadimenol;

                                    (44)

                                    l-entrata 270, Methomyl;

                                    (45)

                                    l-entrata 280, Teflubenzuron;

                                    (46)

                                    l-entrata 281, Zeta-cypermethrin;

                                    (47)

                                    l-entrata 282, Chlorsulfuron;

                                    (48)

                                    l-entrata 283, Cyromazine;

                                    (49)

                                    l-entrata 286, Lufenuron;

                                    (50)

                                    l-entrata 290, Difenacoum;

                                    (51)

                                    l-entrata 303, Spirodiclofen;

                                    (52)

                                    l-entrata 306, Triflumizole;

                                    (53)

                                    l-entrata 308, FEN 560 (magħruf ukoll bħala żerriegħa tal-fienu mitħuna);

                                    (54)

                                    l-entrata 309, Haloxyfop-P;

                                    (55)

                                    l-entrata 312, Metosulam;

                                    (56)

                                    l-entrata 315, Fenbukonażolu;

                                    (57)

                                    l-entrata 319, Miklobutanil;

                                    (58)

                                    l-entrata 321, Triflumuron;

                                    (59)

                                    l-entrata 324, Dietofenkarb;

                                    (60)

                                    l-entrata 325, Etridiażol;

                                    (61)

                                    l-entrata 327, Oriżalina;

                                    (62)

                                    l-entrata 332, Fenossikarb;

                                    (63)

                                    l-entrata 336, Karbetamid;

                                    (64)

                                    l-entrata 337, Karbossinu;

                                    (65)

                                    l-entrata 338, Ċiprokonażol;

                                    (66)

                                    l-entrata 347, Bromadiolon;

                                    (67)

                                    l-entrata 349, Penċikuron;

                                    (68)

                                    l-entrata 353, Flutriafol.

                        2.

                        Fil-Parti B, jitħassru l-entrati li ġejjin:

                                    (1)

                                    l-entrata 2, Profossidim;

                                    (2)

                                    l-entrata 3, Ażimsulfuron;

                                    (3)

                                    l-entrata 14, Flukwinkonażol;

                                    (4)

                                    l-entrata 17, Triażossidu;

                                    (5)

                                    l-entrata 19, Akrinatrina;

                                    (6)

                                    l-entrata 20, Prokloraż;

                                    (7)

                                    l-entrata 23, Bifentrin.